         R O M Â N I A

JUDEŢUL HUNEDOARA       

   MUNICIPIUL BRAD

          P R I M A R U L

Nr. 187/11015/21.09.2023
                                      R E F E R A T   D E   A P R O B A R E
privind  indexarea chiriilor, redevențelor și  taxelor de bază pe metru pătrat  pentru spaţiile cu altă destinaţie decât  aceea de locuinţă şi pentru
 terenurile aparţinând domeniului public şi privat al 
Municipiului Brad pentru anul 2024 

Conform prevederilor legale în vigoare, Municipiul Brad a încheiat contracte de închiriere şi de concesiune pentru spaţiile cu altă destinaţie decât aceea de locuinţă şi pentru terenurile aparţinând domeniului public şi privat al Municipiului Brad, atât cu persoane fizice, cât şi cu persoane juridice, precum și închirieri ocazionale a sălii de şedinţe, a unor terenuri, etc..


În conformitate cu prevederile legale în vigoare, chiriile, redevențele și taxele de bază pe metru pătrat  pentru spaţiile cu altă destinaţie decât  aceea de locuinţă şi pentru terenurile aparţinând domeniului public şi privat al Municipiului Brad se indexează anual cu rata inflației pe ultimele 12 luni.

 Din Comunicatul de presă al Institutului Naţional de Statistică nr. 231/13.09.2023 privind evoluția preţurilor de consum  și rata medie lunară a inflației rezultă că rata anuală a prețurilor de consum din categoria serviciilor pentru luna august 2023, față de luna august 2022 este de 111,72% .


În contextul celor de mai sus am inițiat prezentul proiect de hotărâre prin care  am propus ca, începând cu 1 ianuarie 2024, atât chiriile și redevenţele, cât şi taxele de bază pe metru pătrat pentru spaţiile cu altă destinaţie decât aceea de locuinţă, precum şi pentru terenurile aparţinând domeniului public şi privat al Municipiului Brad să se indexeze cu indicele 1,1172 și îl supun spre dezbatere și aprobare plenului Consiliului Local al Municipiului Brad în forma prezentată.


Invoc în susţinerea propunerii mele prevederile art. 463 alin. 2, alin. 3 şi alin. 4, art. 465, art. 466 şi  ale art. 467 alin. 5 din Legea nr. 227/2015 privind Codul Fiscal precum şi ale Comunicatului de presă al Institutului Naţional de Statistică nr. 231/13.09.2023  privind evoluția  preţurilor de consum în luna august 2023.

